AN DEN TROMPET NEO KET AN HANI E  KREDER      Erh e oa kouéhet èl biskoaz. Ur sort mor gwenn braz en-doé beuet  flagenn a Cheilado. A bell, an dud e wélé tour du ar hastell ag Apchou  èl penn-araog ur vag spurmant arsaùet ér vorenn.    Antouni e oa chomet abarh é hovel hag e sellé trist an tan marù. Gwir  eo, ged an erh pé hebtoñ, a werso nen-doé ket mui labour, ha ne vézé  ket mui kleùet én é stal-labour kanal ar glaou-ru ha sonein an houarn.  Ér gêriadenn peb hani e garé Antouni ; paour é oa, med simpl ha brokuz  èl meo liéz an dud baour. Tud ar gêriadenn e ean lesanùé Truégeh Vad.  Ohpenn nen-doé ket méh ag é druégeh. Med goalleüruz é oa é wéled é  vugalé treud ha glaz, a glaske é dan ar volad un tammig soupenn du.    Dohté é chonjé ur wéch arall, én dei-zé, én é  stal-labour yen, pand e  gleùas ér-mêz trouz un avé hag e dreboulé peuh braz ar flagenn. Ean e  wélas dré ar fenestr tri skoul a droé én neanv goullé.    Un dén e stokas an nor, hag e za abarh. Un diavézour, braz ha séh,  gwisket pinùig a vohera hag aour. Ean e sellé Antouni heb konjal, ged  ur voushoarh iskiz. An diaoul, ya-vad, an diaoul é oa, neb e gar  nameid ar goallur; ohpenn ar goallur e zo é vichér.    Dématis, Truegeh Vad, émé ean erfin. Dam, trué za  dein eidous. Ma  fall dis, ho-po labour, kalz a labour, muioh evid ho tivréh e hellei  gobér. »    Ean e daùas ur pennad, hag e laras én ur hweh :  Nameid é ri dein te éné. »    « Boh, é chonjas Antouni Mad, petra dalv me éné, ohpenn, ma laoskan me  vugalé merùel ged an nañn étaldein ? »    Antouni e oa mad, med ne oa ket sod. Ma dléé arru é govéliou an  diaoul, é vehé dar poent devéatan.    Ped amzér é réet dein, diaoul ? »  Hum… Deg vlé  mad a buillanté hag a binùidigeh, deg ! »  Nann, neo ket eroalh. Me venna gwéled me vugalé brasaad. »  Karoud e ran mad anous, Truegeh Vad, é laras an diaoul - med ur skeud  du a dreuzas én é zaoulagad hag e laré ar hontrel. Pemzeg vlé, pemzeg  vlé pinùidigeh hag a buillante é roan dis, pemzeg ! »  Ugent, é protestas Antouni. Ugent, ugent am-mo ; pétramant é talhan  hoah me éné ha me zruégeh. »  Mad, a du genis eid ugent, é huanadas an diaoul. Sin aman neoah… »      Hag Antouni e sinas ar papér a ziskoé dehoñ an diaoul. Ha gwélet, ar  fallagr e dalh ar péh é hrata mar dé un afér mad dehon. Adaleg ar  poent-ze, govél Truégeh Vad e voé an hani muian klasket ag ar Puèch a  sant Sixte bétag ar Puèch Màri.  (Puy de Sancy ha Puy Mary é galleg. Màri a zo ar gir arvernad eid ar  latin Marius. Anù un ermit santel é oa.)    Antouni e skoé an houarn é-pad ar goanv èl é-pad an han, bétag kreiz  an noz. Antouni e implijas  labourérian hag é vugale, diskerian vad, e  ouias bian derhel ar vegin ha merein ar pinsou. An den eürusan é vehé  bet mar ne vehé ket deit é eurusted ag an emgleo-ze en-doé gréet én  un abardei fall ag ar goanv. Ohpenn, ar binùidigeh ne-noé ket  chanchet é spered. Chom e rê é galon ken dous èl ma oa kourajuz é  zivréh.    Un déi, un dén e stokas an nor. Ur veajour é oa, un dén koh gwisket  paour, chuih ag an hent, med karadeg, hag é fas e oa neoah lerhin édan  é varù  braz, skañù èl un erh a Nédéleg. Ean e houlennas dehé houarnein  é vulez. Truégeh Vad e ras bian, nebeutoh eid an argant eid ma hobér  ur servij. Gouzoud e rê mad ar péh é oa ar paouranté, ha nahas tapoud  an argant a roé dehon an dén koh.    - Dam, é laras ar véajour, un dén mad oh. Ho pêein én ur féson arall.  Laret daou hoant ha mé o rei gwir. »  - Dam, a nitra nam-eus ket mui dobér; nameid, neb a bigno é me  herezenn ma nhello ket mui dichen heb men aotré, ha ma  nhello  keneubeud, heb men aotré moned kuit doh me hadoér-brégeg, ur wéch pe  vo chouket enni. »  - Mad eo, é respontas ar véajour. Gréet é vo revé ho volanté. »      Ha chetu ean éet kuit âr é vulez, lerhin oll abarh é varù gwenn.    Ha Truégeh-Vad e zas dé labour éndro. Hag an amzer e dreménas èl ma  oèr gobér, ré vian. An diaoul na vank ket é emgao, pehed ! An déi  laret, ar fallagr e oa dirag ar hovél. Gortoz e rê Antouni.  - Ugent zo ugent, é  laras ean dousig de skoarn ar go. Doned e ran te  dapein. »  - Pennmoh eo an hani ne dalh ket é gomz ! Nameid é achuan rod ar  melinér hag é tan genoh. Kê de dañoaad ma heriz én amzer-zé. »    An oll pehied e zou mad eid un diaoul, ha lonteg eo èl daou. Neusen  ean ne chomas ket boud pedet, ha chetu ean é pignein ér barrou  uhéllan, é draillein é zilladou. Eno é chomas betag ar cherr-noz, pe  halvas Antouni :  - Ma zam, diaoul, prest oun. »    Med ean e  hellas fichein é zivréh èl un diaoul ma oé, nhellas ket  moned kuit doh ar wéenn ! »  Dam, diaoul, chetu eidous, chetu eidein ! Ugent vlé hoah ha dichenes  doh me gwéenn. »    Izkiz eo, med an diaoul ne ziskutas ket : afér an-doé de hobér é leh  arall, mod-sur. Ean e roas an ugent vlé hag e yas kuit heb koll  amzér.    An ugent vlé-zé e voé implijet mad. Truégeh Vad e gohê koutant : é  vibien e oé goion vad ha ean e hellé dichuih érfin èl ma vérité.  Selled e rê ar manéiou a zê boud glaz, ha de heul gwenn, ha glaz  éndro, ha gwenn ur wéch aral, ha gwéch érbéd é oa ré hir dehoñ kerhed  dinéh àr hent ar harelled hag ar jansifou uhél.      Neusen, an diaoul, é-neus en évor mad, pe zas éndro de ean gerhad, né  oa ket herr àr Antouni moned kuit doh é flagenn.  Ar wech-man, é laras an diaoul é cherrein é ziweuz, ne rim ket devéad,  é tas genein dohtu. »  Pemoh eo an dén né-neus ket doujans ag é gomz, é respontas  Antouni.  Nameid achuan lakad én dôr bohal ar hoèdour, hag e yan genis. Kê  neusen dihanein ur pennadig é me hadoér-bréheg é hortoz.»    Gouzoud a ram mad eo an oll pehedou mad eid un diaoul, hag an hani-zé  e oa dres ar lizidantan. Dohtu azéet, dohtu é kouské, hag a hunvréé  diar an énéan en-doé laeret dan dud baour.      Dar cherr-noz, Antouni e ean zihunas :  Dam, diaoul, prèst oun breman, é huchas.    Ne fellé ket dehoñ ur hansort èl an hani eid  ar filaj, poent é oa  achuein getoñ. Med, é fichein ha fichein, on diaoul nhellé ket seùel  ag ar gadoér-bréheg, ha penaoz rideg dré ar bed ged ar rèr aozed é giz-  sé !? Ean a gomprenas é oa ar go lemmoh a spered egetoñ hag e zivizas  é oent kuit. Ar papér sinet a yas én tan hag an diaoul ne zas ket én  Arvern éndro é-pad hir amzer. Breman, ma za én-dro dan nebeutan ne ra  ket mui é varhad enni.            .